EELNÕU

KOHTLA-JÄRVE LINNAVALITSUS

K O R R A L D U S

Kohtla-Järve september 2023 nr

Liikluspinna Rutiku tänav kohanime muutmine,

liikluspinna Videviku tänav ruumikuju muutmine

ning uuele liikluspinnale Hämariku tänav kohanime määramine

Vastavalt riigihalduse ministri 15. jaanuari 2016. a määrusele nr 2 „Kohanime vormistamise ja kasutamise kord“ § 3 punktile 2 kohanimi loetakse eksitavalt sarnaseks kui samas või kõrvuti asuvates asustusüksustes esinevate liikluspindade ja väikekohtade kohanimed on häälduslikult nii sarnased, et neid ei ole võimalik eristada muidu kui kirjapildi abil.

Kohtla-Järve linnas on olemas ühe ja sama nimega väikekohti ja tänavaid. Esmakordselt pöördus Maa-amet Kohtla-Järve Linnavalitsuse pooleettepanekuga (registreeritud Kohtla-Järve Linnavalitsuse dokumendiregistris 4. mail 2023. a numbri 10-3/1349 all) vaadata üle ja muuta Rutiku väikekoha või tänava kohanime oktoobris 2019. aastal.

Kohtla-Järve Linnavalitsuse nimekomisjon vaatas 26. aprillil 2023. a Maa-ameti ettepaneku läbi ning protokolliga nr 2 tegi ettepaneku Rutiku tänava kohanime muutmiseks vastavuses seadusest tulenevate nõuetega, kuna tänav on väiksema objektide arvuga. Samas tegi ettepaneku muuta liikluspinna Videviku tänav ruumikuju ja määrata ruumikuju muudatuste tõttu tekkinud uuele liikluspinnale kohanimi Hämariku tänav.

Ruumiandmete seaduse § 44 punkti 1 kohaselt liikluspind on tee, mille nime kasutatakse teiste aadressiobjektide aadressis.

Vastavalt riigihalduse ministri 15. jaanuari 2016. a määrusele nr 2 „Kohanime vormistamise ja kasutamise kord“ § 4 lõike 2 punktile 2 ja lõikele 3 võib määrata teele ja liikluspinnale ühe nime, kui sellel ei ole kõrvalharusid, mis visuaalselt on tajutavad eraldi objektina. Kui tee või liikluspind ei vasta nimetatud nõudele, tuleb seda käsitleda mitme eraldi objektina ja määrata erinevad kohanimed.

Kõrvalasuv liikluspind Videviku tänav ei vasta ülaltoodud nõuetele, kuna koosneb kahest teeharust, mis visuaalselt on tajutavad eraldi objektidena ning hoonete numeratsioon selle tänava järgi on ebaloogiline, mis tekitab segadust.

Vastavalt Kohtla-Järve Linnavolikogu 29. aprilli 2021. a määrusele nr 87 „Kohanime määramise kord“ § 2 avalikustati korralduse eelnõu 31. augustil 2023. a Kohtla-Järve linna ametlikul veebilehel. Ettepanekute esitamise tähtaeg oli 17. september 2023. a. Antud aja jooksul on laekunud ettepanekuid, märkusi ega vastuväiteid….**\***

Lähtudes ülaltoodust ning kohaliku omavalitsuse korralduse seaduse § 30 lõike 1 punkti 2, kohanimeseaduse § 3 lõike 7 punkti 2, § 4 lõike 1 punkti 4, § 5 lõike 1 punkti 3, § 6 lõike 1, Kohtla-Järve Linnavolikogu 29. aprilli 2021. a määruse nr 87 „Kohanime määramise kord“ § 1 alusel Kohtla-Järve Linnavalitsus

o t s u s t a b:

1. Muuta Kohtla-Järve linnas Sompa linnaosas liikluspinna kohanime *Rutiku tänav* kohanimeks *Koidiku tänav*.
2. Muuta Kohtla-Järve linnas Sompa linnaosas liikluspinna Videviku tänav ruumikuju ning määrata muudatuse tõttu tekkinud uuele liikluspinnale kohanime Hämariku tänav vastavalt lisale.
3. Korraldus jõustub teatavakstegemisest.

Korraldust on võimalik vaidlustada 30 päeva jooksul teadasaamise päevast arvates vaide esitamisega Kohtla-Järve Linnavalitsusele haldusmenetluse seaduses sätestatud korras või kaebuse esitamisega Tartu Halduskohtu Jõhvi kohtumajja halduskohtumenetluse seadustikus sätestatud korras.

Virve Linder Anna Generalova linnapea linnasekretär

**\*punasega kirjutatud tekst võib muuta**